Diari Oficial de la Generalitat Valenciana


Sumari del DOGV 5770, del 26-05-2008 (2008/6393)

ORDE de 9 de maig de 2008, de la Conselleria d'Educació, per la qual es revoquen diverses autoritzacions per a impartir ensenyances al centre privat d'ensenyança superior Centre Mediterrani d'Estudis Universitaris de Ciència i Tecnologia (MUST).
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5770

Data del DOGV
:   26-05-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/6393


Data del document
:   09-05-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * València
    * ensenyament privat
    * universitat
    * cessament d'activitat
    * ensenyament superior

ORDE de 9 de maig de 2008, de la Conselleria d'Educació, per la qual es revoquen diverses autoritzacions per a impartir ensenyances al centre privat d'ensenyança superior Centre Mediterrani d'Estudis Universitaris de Ciència i Tecnologia (MUST). [2008/6393]  
En virtut del Decret 123/1999, de 16 d'agost, del Govern Valencià, es va adscriure el centre privat d'ensenyança superior Centre Mediterrani d'Estudis Universitaris de Ciència i Tecnologia (MUST) a la Universitat Politècnica de València, per a impartir les ensenyances conduents a l'obtenció dels títols oficials de diplomat en Ciències Empresarials, enginyer tècnic industrial especialitat en Electrònica, enginyer tècnic en Informàtica de Gestió i enginyer tècnic en Informàtica de Sistemes.  
Amb data 31 de maig de 2007, el rector de la Universitat Politècnica de València va sol·licitar l'inici de l'expedient de revocació d'adscripció del centre, per cessament de la seua activitat.   
Instruït el procediment, es va complir el tràmit d'audiència a l'interessat, que va presentar el dia 12 de febrer de 2008 les al·legacions corresponents.  
Així mateix han deixat d'impartir-se, per cessament d'activitat del centre, les ensenyances impartides conforme al sistema educatiu vigent al Regne Unit i autoritzades per Resolució de 22 de març de 2005 del conseller de Empresa, Universitat i Ciència, havent-se instruït el procediment respecte d'això.  
Consta en l'expedient la justificació i el compliment dels requisits exigits per la Llei Orgànica 6/2001, de 21 de desembre, d'Universitats, així com el que disposa la Llei 4/2007, de 9 de febrer, de la Generalitat, de Coordinació del Sistema Universitari Valencià i restants normes aplicables.  
El Consell Valencià d'Universitats i de Formació Superior va tindre coneixement de les propostes de desadscripció en la sessió del dia 4 de març de 2008, i l'Agència Valenciana d'Acreditació i Prospectiva ha emés informe favorable.  
Per tot això, en exercici de les atribucions conferides per l'article 28.e de la Llei 5/1983, de 30 de desembre, del Consell, i fent ús de les facultats atribuïdes pel Decret 118/2007, de 27 de juliol, del Consell, pel qual s'aprova el reglament orgànic i funcional de la conselleria d'Educació.  
ORDENE  
Article 1  
Deixar sense efecte l'adscripció a la Universitat Politècnica de València del centre privat d'ensenyança superior Centre Mediterrani d'Estudis Universitaris de Ciència i Tecnologia (MUST) de València, avinguda dels Tarongers s/n, per a impartir les ensenyances conduents a l'obtenció del títol oficial de diplomat en Ciències Empresarials, enginyer tècnic Industrial, especialitat en Electrònica, enginyer tècnic en Informàtica de Gestió i enginyer tècnic en Informàtica de Sistemes, per cessament d'activitat.  
Article 2  
Deixar sense efecte l'autorització al Centre Mediterrani d'Estudis Universitaris de Ciència i Tecnologia (MUST) per a impartir ensenyances conforme al sistema educatiu vigent al Regne Unit no conduents a l'obtenció de títols homologables amb els del sistema educatiu espanyol, per cessament d'activitat, i que corresponen a les titulacions següents: Bachelor of Arts (Hons) in Business Administration, Bachelor of Science (Hons) in Computer Systems Engineering, Bachelor of Science (Hons) in Information Systems Engineering.  
DISPOSICIÓ FINAL ÚNICA  
La present orde entrarà en vigor l'endemà de la publicació en el Diari Oficial de la Comunitat Valenciana.  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998 reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes des de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
València, 9 de maig 2008  
El conseller d'Educació,  
ALEJANDRO FONT DE MORA TURÓN